ઓડિશા રથયાત્રામાં આવ્યા 5000 લોકો, બધાનો થશે કોરોના ટેસ્ટ - Amreli Live
ઓડિશા રથયાત્રામાં આવ્યા 5000 લોકો, બધાનો થશે કોરોના ટેસ્ટ
24/06/2020 71
ઓડિશાઃ ઓડિશા સરકારે બુધવારે કહ્યું કે, તેમણે સેવા કરનાર, પોલીસ કર્મચારીઓ અને કોર્પોરેશન કર્મચારીઓ સહિત ભગવાન જગન્નાથની રથયાત્રામાં રહેલા 5000 લોકોના કોરોના ટેસ્ટ કરાવવાનું અભિયાન શરુ કર્યું છે. શ્રી જગન્નાથ મંદિર વહીવટી તંત્ર (SJTA)એ કહ્યું કે તે સેવાભાવીઓના પરિવારો માટે વિશિષ્ટ સ્વાસ્થ્ય દેખભાળ કેન્દ્ર સ્થાપિત કરશે.
સંક્રમિત થયો હતો એક સેવાભાવી
મુખ્ય સચિવ એ.કે.ત્રિપાઠીએ જણાવ્યું કે રથયાત્રા પહેલા સોમવારની રાતે એક વિશાળ નમૂના સંગ્રહણ કાર્યક્રમ કરવામાં આવ્યો હતો. જેમાં એક સેવાભાવી સંક્રમિત મળ્યો હતો. હવે એ જાણ લગાવવામાં આવી રહી છે કે તેના સંપર્કમાં કેટલા લોકો આવ્યા હતાં. હાલ તેના પરિવારના સભ્યો સહિત 16 લોકોની ઓળખ થઈ છે.
2000થી વધારે સેવાભાવીઓના લેવાયા હતા નમૂના
સ્વાસ્થ્ય વિભાગના અધિકારીએ કહ્યું કે,'2000થી વધારે સેવાભાવીકો (જેમના નમૂનાઓ લેવામાં આવ્યા હતાં.) તેમાંથી માત્ર એક જ સંક્રમિત મળ્યો હતો. જેને ધાર્મિક અનુષ્ઠાનોથી દૂર રાખવામાં આવ્યો હતો અને વિશેષ હોસ્પિટલમાં સારવાર હેઠળ ખસેડવામાં આવ્યો હતો.' તેના સંપર્કમાં આવેલા લોકોના નમૂના લઈને તેને પરીક્ષણ માટે મોકલવામાં આવ્યા છે. વિભાગના અન્ય એક અધિકારીએ કહ્યું કે, ' અમને બુધવારે રાત સુધીમાં 16માંથી 14 લોકોના રિપોર્ટ મળી જાય તેવી આશા છે.'
વધુ 2500ના થશે ટેસ્ટ
શ્રી જગન્નાથ મંદિર મેનેજમેન્ટ સમિતિના ઉપાધ્યક્ષ એસ સી મહાપાત્રએ કહ્યું કે આશરે 2500 સેવાભાવિકો કોવિડ-19ના પરીક્ષણના બીજા તબક્કામાંથી પસાર થશે અને ભગવાન જગન્નાથ અને તેમના દિવ્ય ભાઈ-બહેનના રથો પરત ફરે એ પહેલા આ પ્રક્રિયા 28 જૂનના રોજ પૂરી કરવામાં આવશે. તેમણે કહ્યું કે,'જે સેવાભાવિકો સંક્રમણ મુક્ત હતાં તેમને જ એક જુલાઈના રોજ 'બહુદા જતરા' વિધિમાં સામિલ કરવામાં આવશે.'